钦定古今图书集成/明伦汇编/闺媛典/第265卷 > 邓向荣继室锺氏
## 钦定古今图书集成/明伦汇编/闺媛典/第265卷 > 邓向荣继室锺氏

按《清流县志》：“锺氏，奉训大夫邓向荣继室，文选司锺
文俊女。善事舅姑。年二十七，夫暴亡，痛绝复苏，数日
不食。亲戚劝慰，强起治丧事。向荣莅政廉洁，家计萧
然。锺仗外氏为养，艰苦数十年，获见前室子于京、于
苏、于林，联翩仕宦。己生子于安，孙应中，先后魁乡荐，
年七十三终封恭人。”